**projektas**

**reg. Nr. T-48**

**2.13. darbotvarkės klausimas**

**Pasvalio rajono savivaldybės taryba**

**Sprendimas**

**Dėl pasvalio rajono sAvivaldybės tarybos 2017 m. rugpjūčio 30 d. sprendimo nr. t1-170 „dėl pasvalio rajono savivaldybės seniūnaičių sueigos nuostatų patvirtinimo“ pakeitimo**

2021 m. kovo d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Lietuvos Respublikos vietos savivaldos įstatymo Nr. I-533 4, 7, 12, 13, 14, 15, 16, 19, 20, 24, 26, 27, 29, 32, 321, 33, 351, 53 straipsnių, devintojo skirsnio pakeitimo ir Įstatymo papildymo 151 straipsniu įstatymu, Pasvalio rajono savivaldybės taryba nusprendžia:

1. Pakeisti Pasvalio rajono savivaldybės seniūnaičių sueigos nuostatus, patvirtintus Pasvalio rajono savivaldybės tarybos 2017 m. rugpjūčio 30 d. sprendimu Nr. T1-170 „Dėl Pasvalio rajono savivaldybės seniūnaičių sueigos nuostatų patvirtinimo“ (su visais aktualiais pakeitimais) (toliau – Nuostatai):
	1. pakeisti Nuostatų 9 punktą ir jį išdėstyti taip:

„9. Išplėstinėje seniūnaičių sueigoje svarstomi ir priimami sprendimai dėl:

9.1. seniūnijos aptarnaujamos teritorijos gyvenamųjų vietovių ar jų dalių (seniūnaitijų) bendruomenių viešųjų poreikių ir iniciatyvų finansavimo tikslingumo;

9.2. seniūnijos metinio veiklos plano įgyvendinimo ataskaitos projekto svarstymo ir vertinimo;

9.3. atstovų delegavimo į pretendentų į seniūno pareigas konkurso komisijos narius;

9.4. atstovų delegavimo dalyvauti tarybos sudaromų komitetų darbe, atstovų delegavimo į tarybos sudaromų komisijų narius;

9.5. bendruomeninės veiklos ir partnerystės su savivaldybių institucijomis stiprinimo;

9.6. viešųjų paslaugų, už kurių teikimą yra atsakinga Savivaldybė, teikimo perdavimo bendruomeninėms ir kitoms nevyriausybinėmis organizacijoms;

9.7. vietos verslumo skatinimo;

9.8. kitų visiems tos teritorijos gyventojams svarbių reikalų.“;

* 1. pakeisti Nuostatų 50 punktą ir jį išdėstyti taip:

„50. Sueigos, Išplėstinės sueigos sprendimai yra rekomendacinio pobūdžio, tačiau atitinkama Savivaldybės institucija privalo juos įvertinti Lietuvos Respublikos vietos savivaldos įstatymo nustatyta tvarka bei terminais. Jeigu Sueigos, Išplėstinės seniūnaičių sueigos sprendimų vertinimas priklauso Savivaldybės tarybos kompetencijai, jie vertinami artimiausiame Savivaldybės tarybos posėdyje Savivaldybės tarybos veiklos reglamento nustatyta tvarka; jeigu šių sprendimų vertinimas priklauso Savivaldybės administracijos direktoriaus kompetencijai, jis įvertina šiuos sprendimus ne vėliau kaip per 20 darbo dienų nuo Sueigos, Išplėstinės seniūnaičių sueigos sprendimo gavimo dienos.“;

* 1. pakeisti Nuostatų 51 punktą ir jį išdėstyti taip:

„51. Atitinkamų Savivaldybės institucijų sprendimai dėl Sueigų sprendimų, nurodytų Nuostatų 50 punkte, turi būti paskelbti Savivaldybės interneto svetainėje ir atitinkamų seniūnijų skelbimų lentose. Savivaldybės institucijos priimtuose sprendimuose turi nurodyti sprendimų priėmimo motyvus. Savivaldybės institucijos, laikydamosi Lietuvos Respublikos vietos savivaldos įstatymo 37 straipsnyje nustatytų reikalavimų, privalo paskelbti savo vertinimus dėl Išplėstinės seniūnaičių sueigos sprendimų, nurodydamos vertinimo motyvus ir numatomus veiksmus, jeigu tokių veiksmų bus imtasi.“.

1. Nustatyti, kad sprendimas skelbiamas Teisės aktų registre ir Pasvalio rajono savivaldybės interneto tinklalapyje www.pasvalys.lt.

Sprendimas gali būti skundžiamas Regionų apygardos administraciniam teismui, skundą (prašymą, pareiškimą) paduodant Regionų apygardos administracinio teismo Kauno (A. Mickevičiaus g. 8A, 44312 Kaunas), Klaipėdos (Galinio Pylimo g. 9, 91230 Klaipėda), Panevėžio (Respublikos g. 62, 35158 Panevėžys) arba Šiaulių (Dvaro g. 80, 76298 Šiauliai) rūmuose, Lietuvos Respublikos administracinių bylų teisenos įstatymo nustatyta tvarka

Savivaldybės meras

Parengė

Juridinio ir personalo skyriaus vedėja

J. Karčiauskienė

2021-03-02

Suderinta DVS Nr. RTS-

Pasvalio rajono savivaldybės tarybai

**AIŠKINAMASIS RAŠTAS**

**Dėl pasvalio rajono sAvivaldybės tarybos 2017 m. rugpjūčio 30 d. sprendimo nr. t1-170 „dėl pasvalio rajono savivaldybės seniūnaičių sueigos nuostatų patvirtinimo“ pakeitimo**

**2021-03-02**

Pasvalys

**1. Sprendimo projekto tikslai, uždaviniai**

Šiuo metu galioja Pasvalio rajono savivaldybės seniūnaičių sueigos nuostatai, patvirtinti Pasvalio rajono savivaldybės (toliau – Savivaldybė) tarybos 2017 m. rugpjūčio 30 d. sprendimu Nr. T1-170 „Dėl Pasvalio rajono savivaldybės seniūnaičių sueigos nuostatų patvirtinimo“ (su visais aktualiais pakeitimais) (toliau – Nuostatai).

Įstatymų leidėjui priėmus Lietuvos Respublikos vietos savivaldos įstatymo Nr. I-533 4, 7, 12, 13, 14, 15, 16, 19, 20, 24, 26, 27, 29, 32, 321, 33, 351, 53 straipsnių, devintojo skirsnio pakeitimo ir Įstatymo papildymo 151 straipsniu įstatymą, pakeistos atitinkamos Lietuvos Respublikos vietos savivaldos įstatymo (toliau – Įstatymas) nuostatos, kurios yra susijusios su Nuostatų turiniu, o būtent Įstatyme: praplėstas (pakeistas) išplėstinės seniūnaičių sueigos svarstomų klausimų sąrašas; nustatyta pareiga savivaldybių institucijoms paskelbti savo vertinimus dėl išplėstinės seniūnaičių sueigos sprendimų, nurodant vertinimo motyvus ir numatomus veiksmus, jeigu tokių veiksmų bus imtasi.

**2. Kokios siūlomos naujos teisinio reguliavimo nuostatos ir kokių rezultatų laukiama**

Šiuo sprendimo projektu siūloma Savivaldybės tarybai patvirtinti atitinkamus Nuostatų pakeitimus.

Priimtas sprendimo projektas įtakos kriminogeninei situacijai ir korupcijai neturės.

**3. Skaičiavimai, išlaidų sąmatos, finansavimo šaltiniai**

Sprendimo projekto įgyvendinimui lėšų nereikia.

**4. Numatomo teisinio reguliavimo poveikio vertinimo rezultatai** (jeigu rengiant sprendimo projektą toks vertinimas turi būti atliktas ir jo rezultatai nepateikiami atskiru dokumentu), **galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta**

Priėmus sprendimo projektą, neigiamų pasekmių nenumatoma.

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti**

Įgyvendinamųjų teisės aktų priimti nereikia.

**6. Sprendimo projekto iniciatoriai**

Pasvalio rajono savivaldybės administracijos Juridinis ir personalo skyrius.

**7. Sprendimo projekto rengimo metu gauti specialistų vertinimai ir išvados**

Negauta.

PRIDEDAMA. Sprendimo projekto lyginamasis variantas

Skyriaus vedėja Jurgita Karčiauskienė

***Lyginamasis variantas***

PATVIRTINTA

Pasvalio rajono savivaldybės tarybos

2017 m. rugpjūčio 30 d. sprendimu Nr. T1-170

**PASVALIO RAJONO SAVIVALDYBĖS SENIŪNAIČIŲ SUEIGOS NUOSTATAI**

**I SKYRIUS**

**BENDROSIOS NUOSTATOS**

1. Pasvalio rajono savivaldybės seniūnaičių sueigos nuostatai (toliau – Nuostatai) reglamentuoja Pasvalio rajono savivaldybės (toliau – Savivaldybė) seniūnaičių sueigos ir išplėstinės seniūnaičių sueigos kompetenciją, organizavimo bei sprendimų priėmimo tvarką.

2. Seniūnaičių sueiga yra Savivaldybės seniūnijos aptarnaujamos teritorijos seniūnaičių susirinkimas.

3. Išplėstinė seniūnaičių sueiga yra Savivaldybės seniūnijos aptarnaujamos teritorijos seniūnaičių ir tos seniūnijos aptarnaujamoje teritorijoje veikiančių bendruomeninių organizacijų deleguotų atstovų susirinkimas.

4. Nuostatų 2 ir 3 punktuose nurodytos sueigos vyksta atitinkamos seniūnijos patalpose ar kitose patalpose, kurias neatlygintinai suteikia Savivaldybės biudžetinės įstaigos.

5. Seniūnaičiai savo veikloje vadovaujasi Lietuvos Respublikos Konstitucija, Lietuvos Respublikos vietos savivaldos įstatymu, kitais teisės aktais, šiais Nuostatais.

6. Seniūnaičių veikla grindžiama kolegialumo, demokratijos, teisėtumo ir viešumo principais.

7. Šiuose Nuostatuose vartojamos sąvokos: „seniūnaitis“, „bendruomeninė organizacija“ suprantamos taip, kaip jos apibrėžtos Lietuvos Respublikos vietos savivaldos įstatyme.

**II SKYRIUS**

**SENIŪNAIČIŲ SUEIGOS IR IŠPLĖSTINĖS SENIŪNAIČIŲ SUEIGOS KOMPETENCIJA**

8. Seniūnaičių sueigoje svarstomi ir priimami sprendimai dėl:

8.1. seniūnijos metinio veiklos plano projekto;

8.2. seniūnijos metinio veiklos plano įgyvendinimo ataskaitos;

8.3. seniūnijos – biudžetinės įstaigos – steigimo;

8.4. (ne)pritarimo inicijuoti seniūnijos aptarnaujamojoje teritorijoje apklausą seniūno kompetencijos klausimais;

8.5. kitų seniūnijos aptarnaujamos teritorijos gyvenamųjų vietovių ar jų dalių bendruomenėms rūpimų klausimų.

9. Išplėstinėje seniūnaičių sueigoje svarstomi ir priimami sprendimai dėl:

9.1. seniūnijos aptarnaujamos teritorijos gyvenamųjų vietovių ar jų dalių (seniūnaitijų) bendruomenių viešųjų poreikių ir iniciatyvų finansavimo tikslingumo;

**9.2. seniūnijos metinio veiklos plano įgyvendinimo ataskaitos projekto svarstymo ir vertinimo;**

**9.3. atstovų delegavimo į pretendentų į seniūno pareigas konkurso komisijos narius;**

**9.4. atstovų delegavimo dalyvauti tarybos sudaromų komitetų darbe, atstovų delegavimo į tarybos sudaromų komisijų narius**;

**9.5. bendruomeninės veiklos ir partnerystės su savivaldybių institucijomis stiprinimo;**

**9.6. viešųjų paslaugų, už kurių teikimą yra atsakinga Savivaldybė, teikimo perdavimo bendruomeninėms ir kitoms nevyriausybinėmis organizacijoms;**

**9.7. vietos verslumo skatinimo;**

9.~~2~~**8**. kitų visiems tos teritorijos gyventojams svarbių reikalų.

10. Seniūnaičių sueiga ir / ar išplėstinė seniūnaičių sueiga gali aptarti ir priimti sprendimus dėl kitų teisės aktuose atitinkamos sueigos kompetencijai priskirtų klausimų.

**III SKYRIUS**

**SENIŪNAIČIŲ SUEIGA**

**Pirmoji seniūnaičių sueiga**

11. Pirmąją naujai išrinktų seniūnaičių sueigą organizuoja seniūnas ne vėliau kaip per 15 kalendorinių dienų nuo galutinių seniūnaičių rinkimų rezultatų paskelbimo Savivaldybės interneto svetainėje ir seniūnijos skelbimų lentoje. Sueiga yra vieša.

12. Apie pirmosios sueigos datą, laiką, vietą, seniūno siūlomus svarstyti klausimus, seniūnas ne vėliau kaip prieš 10 kalendorinių dienų iki sueigos praneša seniūnaičiams, taip pat paskelbia šią informaciją seniūnijos skelbimų lentoje.

13. Pirmajai sueigai, kol bus išrinktas sueigos pirmininkas, pirmininkauja seniūnas.

14. Pirmojoje sueigoje seniūnaičiai:

14.1. supažindinami su seniūnaičių rinkimų rezultatais;

14.2. supažindinami su Lietuvos Respublikos vietos savivaldos įstatymu, šiais Nuostatais;

14.3. aptaria sueigos organizavimo tvarką;

14.4. renka sueigos pirmininką;

14.5. svarsto kitus aktualius klausimus.

15. Pirmąją sueigą pradeda seniūnas. Seniūnas nėra sueigos narys. Jis skelbia naujai išrinktų seniūnaičių registraciją. Sueiga tęsiama, jei užsiregistravo daugiau kaip pusė išrinktų seniūnaičių. Jei nedalyvauja daugiau kaip pusė išrinktų seniūnaičių, seniūnas paskelbia kitos sueigos datą, kuri turi būti sušaukta ne vėliau kaip per 15 kalendorinių dienų po pirmosios sueigos. Apie pakartotinai šaukiamą pirmąją sueigą informuojama Nuostatų 12 punkte nustatyta tvarka.

16. Pasibaigus registracijai seniūnas supažindina sueigos dalyvius su sueigos organizavimo ir vykdymo tvarka.

17. Sueigos darbotvarkę, kurioje privalomai įtraukiamas klausimas dėl nuolatinio sueigos pirmininko (toliau – Sueigos pirmininkas) išrinkimo, tvirtina sueiga. Siūlyti papildyti sueigos darbotvarkę iki jos patvirtinimo turi teisę seniūnas ir / ar seniūnaitis (-čiai).

18. Sueigos pirmininkas renkamas paprasta sueigoje dalyvaujančių seniūnaičių balsų dauguma. Jeigu balsai pasiskirto po lygiai, Sueigos pirmininkas renkamas iš dviejų daugiausiai balsų skaičių surinkusių seniūnaičių.

19. Išrinkus sueigos pirmininką, jis perima pirmininkavimą ir sueiga tęsiama vadovaujantis Nuostatų 26–28 punktuose nustatyta tvarka.

**Kitos seniūnaičių sueigos**

20. Seniūnaičiai į sueigą renkasi savo iniciatyva arba seniūno kvietimu. Kai seniūnaičiai į sueigą renkasi patys, kviečiamas atvykti ir seniūnas. Seniūnaičiai į sueigą gali kviesti Savivaldybės institucijų atstovus ir seniūnijos gyventojus. Apie organizuojamą sueigos laiką, vietą, planuojamus svarstyti klausimus sueigos iniciatorius informuoja seniūną ir seniūnaičius telefonu arba elektroniniu paštu ne vėliau kaip prieš 5 kalendorines dienas.

21. Sueigai pirmininkauja Sueigos pirmininkas. Jeigu dėl objektyvių priežasčių Sueigos pirmininkas negali dalyvauti sueigoje, sueigai vadovauja vyriausias pagal amžių seniūnaitis, dalyvaujantis sueigoje.

22. Sueigos darbotvarkės projektas sudaromas seniūnaičių ir / ar seniūno siūlymu, taip pat seniūnijos aptarnaujamoje teritorijoje veikiančių bendruomeninių organizacijų siūlymu, kai organizuojama išplėstinė seniūnaičių sueiga. Darbotvarkės projekte nustatoma darbotvarkės klausimų svarstymo eilės tvarka, nurodomi pranešėjai ir kviečiami į sueigą asmenys.

23. Seniūnija sueigos darbotvarkės projektą ir medžiagą ne vėliau kaip prieš 3 kalendorines dienas iki sueigos pateikia visiems seniūnijos aptarnaujamoje teritorijoje išrinktiems seniūnaičiams ir įrašytiems į sueigos darbotvarkę asmenims. Sueigos darbotvarkės projektas skelbiamas seniūnijos skelbimų lentoje.

24. Sueigos darbotvarkė tvirtinama, papildomi klausimai į darbotvarkę įtraukiami sueigos posėdžio pradžioje dalyvaujančių seniūnaičių balsų dauguma. Siūlyti papildyti sueigos darbotvarkę iki jos patvirtinimo turi teisę seniūnas ir / ar seniūnaitis (-čiai).

25. Sueiga yra teisėta, jeigu joje dalyvauja daugiau kaip pusė tos seniūnijos seniūnaičių.

26. Patvirtintos darbotvarkės klausimus sueigoje pristato klausimų rengėjai. Darbotvarkės klausimui pristatyti paprastai skiriama iki 5 minučių, seniūnaičio ir kitų sueigos dalyvių nuomonei pareikšti – iki 2 minučių. Prireikus Sueigos pirmininkas gali nustatyti kitokią pristatymo ar nuomonės pareiškimo trukmę.

27. Kiekvienu darbotvarkės klausimu seniūnaičiai turi teisę kalbėti ne daugiau kaip 2 kartus (neskaitant klausimų, replikų, nuomonės dėl procedūros pareiškimo, pasiūlymų nutraukti diskusijas, atmesti pateiktą projektą ar atidėti svarstomą klausimą), kiti sueigos dalyviai – kartą (išskyrus seniūną).

28. Sueigoje sprendimai priimami atviru balsavimu paprasta sueigoje dalyvaujančių seniūnaičių balsų dauguma. Jei balsai pasiskirsto po lygiai, lemia Sueigos pirmininko balsas.

29. Negalintieji dalyvauti sueigoje seniūnaičiai gali raštu pateikti svarstomais klausimais savo nuomonę, kuri turi būti viešai paskelbta sueigoje.

30. Sueiga yra vieša. Sueigos pirmininkas turi teisę leisti pasisakyti kviestiniams ir kitiems suinteresuotiems asmenims.

**IV SKYRIUS**

**IŠPLĖSTINĖ SENIŪNAIČIŲ SUEIGA**

31. Išplėstinė seniūnaičių sueiga (toliau – Išplėstinė sueiga) renkasi savo iniciatyva arba seniūno kvietimu.Išplėstinę organizuoja seniūnas.

32. Išplėstinės sueigos darbotvarkės projektas sudaromas Nuostatų 22 punkte nustatyta tvarka.

33. Apie organizuojamos Išplėstinės sueigos datą, laiką, vietą ir darbotvarkės projektą seniūnas ne vėliau kaip prieš 10 kalendorinių dienų iki Išplėstinės sueigos praneša seniūnijos seniūnaičiams ir seniūnijos aptarnaujamoje teritorijoje veikiančioms bendruomeninėms organizacijoms, kurių iniciatyva organizuojama Išplėstinė sueiga, taip pat paskelbia šią informaciją seniūnijos skelbimų lentoje.

34. Išplėstinėje sueigoje su sprendimo priėmimo teise turi teisę dalyvauti tos seniūnijos seniūnaičiai ir tos seniūnijos aptarnaujamoje teritorijoje veikiančių bendruomeninių organizacijų deleguoti atstovai (toliau – Atstovai).

35. Kiekviena seniūnijos aptarnaujamoje teritorijoje veikianti bendruomeninė organizacija gali deleguoti į Išplėstinę sueigą po vieną Atstovą, apie kurį ne vėliau kaip prieš 5 kalendorines dienas iki Išplėstinės sueigos raštu arba el. paštu informuoja seniūną. Prireikus, bendruomeninė organizacija ne vėliau kaip prieš 1 darbo dieną iki Išplėstinės sueigos gali Atstovą pakeisti kitu ar atšaukti jį, tačiau apie tai privalo raštu arba el. paštu informuoti seniūną.

36. Išplėstinė sueiga yra teisėta vienu iš šių atvejų:

36.1. jeigu joje dalyvauja daugiau kaip pusė seniūnijos seniūnaičių, jei iki Išplėstinės sueigos pradžios nei viena bendruomeninė organizacija nėra delegavusi savo Atstovo;

36.2. jeigu joje dalyvauja daugiau kaip pusė seniūnijos seniūnaičių ir ne mažiau kaip pusė Atstovų.

37. Išplėstinei sueigai pirmininkauja pirmininkas, išrinktas Išplėstinėje sueigoje atviru balsavimu balsų dauguma. Jeigu dėl objektyvių priežasčių pirmininkas negali dalyvauti Išplėstinėje sueigoje, Išplėstinei sueigai vadovauja vyriausias pagal amžių seniūnaitis, dalyvaujantis Išplėstinėje sueigoje.

38. Išplėstinės sueigos darbotvarkę tvirtina, papildomus klausimus į darbotvarkę įtraukia Išplėstinė sueiga posėdžio pradžioje. Siūlyti papildyti Išplėstinės sueigos darbotvarkę iki jos patvirtinimo turi teisę seniūnas, seniūnaitis (-čiai) ir / ar Atstovas (-ai).

39. Patvirtintos darbotvarkės klausimus Išplėstinėje sueigoje pristato klausimų rengėjai.

40. Darbotvarkės klausimui pristatyti paprastai skiriama iki 5 minučių, seniūnaičio, Atstovo nuomonei pareikšti – iki 3 minučių (kitų Išplėstinės sueigos dalyvių nuomonei pareikšti – iki 2 minučių). Prireikus Išplėstinės sueigos pirmininkas Išplėstinės sueigos pritarimu gali nustatyti kitokią pristatymo ar nuomonės pareiškimo trukmę.

41. Kiekvienu darbotvarkės klausimu seniūnaičiai, Atstovai turi teisę kalbėti ne daugiau kaip 2 kartus (neskaitant klausimų, replikų, nuomonės dėl procedūros pareiškimo, pasiūlymų nutraukti diskusijas, atmesti pateiktą projektą ar atidėti svarstomą klausimą), kiti Išplėstinės sueigos dalyviai – kartą (išskyrus seniūną).

42. Išplėstinėje sueigoje sprendimai priimami atviru balsavimu paprasta Išplėstinėje sueigoje dalyvaujančių seniūnaičių ir Atstovų balsų dauguma. Jeigu balsai pasiskirsto po lygiai, lemia Išplėstinės sueigos pirmininko balsas.

43. Atsižvelgiant į vietos sąlygas ir aplinkybes, Išplėstinėje sueigoje patariamojo balso teise gali dalyvauti tos seniūnijos teritorijoje veikiančių nevyriausybinių organizacijų, tradicinių religinių bendruomenių atstovai.

44. Negalintieji dalyvauti Išplėstinėje sueigoje seniūnaičiai ir (ar) Atstovai gali raštu pateikti svarstomais klausimais savo nuomonę, kuri turi būti viešai paskelbta Išplėstinėje sueigoje.

45. Išplėstinė seniūnaičių sueiga yra vieša.

**V SKYRIUS**

**SENIŪNAIČIŲ SUEIGOS, IŠPLĖSTINĖS SUEIGOS SPRENDIMAI**

46. Seniūnaičių sueigos, Išplėstinės sueigos sprendimai surašomi protokole, kurį pasirašo sueigos ar Išplėstinės sueigos pirmininkas ir sekretorius. Sueigos, Išplėstinės sueigos sekretoriaus pareigas atlieka atitinkamos seniūnijos darbuotojas, atsakingas už seniūnijos raštvedybą.

47. Protokoluose nurodoma data, vieta, protokolo eilės numeris, dalyviai, svarstomų klausimų eilės numeris ir pavadinimas, klausimą pateikęs pranešėjas, kalbėtojai ir priimtas sprendimas. Nurodomi balsavimo rezultatai, pažymint balsavusių už, prieš, susilaikė skaičių, įrašoma dalyvių atskiroji nuomonė.

48. Pasirašyti protokolai ne vėliau kaip per 5 dienas perduodami seniūnui. Protokolai saugomi seniūnijoje Lietuvos Respublikos teisės aktų nustatyta tvarka.

49. Sueigos ar Išplėstinės sueigos sprendimus atitinkamai Savivaldybės institucijai pagal kompetenciją pateikia tos seniūnijos seniūnas.

50. Sueigos, Išplėstinės sueigos sprendimai yra rekomendacinio pobūdžio, tačiau atitinkama Savivaldybės institucija privalo juos įvertinti Lietuvos Respublikos vietos savivaldos įstatymo ~~ir Savivaldybės tarybos veiklos reglamento~~ nustatyta tvarka bei terminais. **Jeigu Sueigos, Išplėstinės seniūnaičių sueigos sprendimų vertinimas priklauso Savivaldybės tarybos kompetencijai, jie vertinami artimiausiame Savivaldybės tarybos posėdyje Savivaldybės tarybos veiklos** **reglamento nustatyta tvarka; jeigu šių sprendimų vertinimas priklauso Savivaldybės administracijos direktoriaus kompetencijai, jis įvertina šiuos sprendimus ne vėliau kaip per 20 darbo dienų nuo Sueigos, Išplėstinės seniūnaičių sueigos sprendimo gavimo dienos.**

51. Atitinkamų Savivaldybės institucijų sprendimai dėl **S**~~s~~ueigų sprendimų, nurodytų Nuostatų 50 punkte, turi būti paskelbti Savivaldybės interneto svetainėje ir atitinkamų seniūnijų skelbimų lentose. Savivaldybės institucijos priimtuose sprendimuose turi nurodyti sprendimų priėmimo motyvus. **Savivaldybės institucijos,** **laikydamosi Lietuvos Respublikos vietos savivaldos įstatymo 37 straipsnyje nustatytų reikalavimų, privalo paskelbti savo vertinimus dėl Išplėstinės seniūnaičių sueigos sprendimų, nurodydamos vertinimo motyvus ir numatomus veiksmus, jeigu tokių veiksmų bus imtasi.**

52. Seniūnijos gyventojams apie sueigos ar Išplėstinės sueigos priimtus sprendimus informaciją teikia seniūnaičiai. Sueigų priimti sprendimai skelbiami atitinkamos seniūnijos skelbimų lentoje, taip pat gali būti skelbiami Savivaldybės interneto svetainėje.

**VI SKYRIUS**

**BAIGIAMOSIOS NUOSTATOS**

53. Sueigos, Išplėstinės sueigos veiklos procedūrinius klausimus, kurie nenustatyti Nuostatuose, siūlo spręsti atitinkamos Sueigos pirmininkas.

54. Nuostatus, jų pakeitimus ar papildymus tvirtina Savivaldybės taryba.

55. Nuostatai viešai skelbiami Teisės aktų registre, Savivaldybės interneto svetainėje.

\_\_\_\_\_\_\_\_\_\_\_\_\_\_\_\_\_\_\_\_